b"\n_START_ARTICLE_\nCapella del Remei (Arenys de Munt)\n_START_SECTION_\nDescripci\xc3\xb3\n_START_PARAGRAPH_\nLa capella del Remei \xc3\xa9s un edifici de petites dimensions, amb una sola nau i coberta a dues vessants. A la fa\xc3\xa7ana principal hi ha la porta i a cada costat una finestra emmarcada amb pedra. Damunt la porta hi ha un ull de bou i un campanar de cadireta. La capella est\xc3\xa0 situada al costat de la casa El Remei, i est\xc3\xa0 dedicada a la Mare de D\xc3\xa9u del Remei, patrona d'Arenys de Munt.\n_START_SECTION_\nHist\xc3\xb2ria\n_START_PARAGRAPH_\nAl segle XVI pertanyia a la fam\xc3\xadlia Gibert, i aquesta la pass\xc3\xa0 a Pere Antich de Tries, de Sant Mart\xc3\xad, d'Arenys de Munt i s'hi feia culte a la Mare de D\xc3\xa9u del Remei. Despr\xc3\xa9s pass\xc3\xa0 a la fam\xc3\xadlia Gelpi, de Sant Esteve de Tordera._NEWLINE_Durant la guerra del Franc\xc3\xa8s, el santuari fou cremat i saquejat, i fins al 1815 no es pogu\xc3\xa9 refer._NEWLINE_L'any 1928 Ramon Goula i Plandiura adquir\xc3\xad la finca i el santuari, que va refer. Durant la Guerra Civil fou saquejat de nou i l'any 1940 es torn\xc3\xa0 a restaurar._NEWLINE_La Mare de D\xc3\xa9u del Remei \xc3\xa9s la patrona del poble; dins la capella hi ha encara exvots producte de la devoci\xc3\xb3 a la Verge."